cyanic-selkie/wikianc huggingface dataset:
אורה קדם
חייה האישיים
אורה קדם נולדה בשנת 1924 בשם יוספה כץ לשרה ולאליהו כץ בווינה שבאוסטריה. היא העפילה לארץ ישראל בשנת 1940 (בהיותה בת 16), והייתה אחת מניצולי אוניית הגירוש "פאטריה" ואף הצליחה להציל את אמה החולה ואישה נוספת שלא ידעה לשחות. הם הועברו למחנה המעצר הבריטי בעתלית, קדם הגדירה תנאי המחיה כ"לא רעים". היא למדה עברית בכוחות עצמה והחליטה לעסוק בחינוך ופנתה לסמינר לוינסקי ללימודי הוראה. במשך תקופת לימודיה, קדם עזרה בכלכלת המשפחה ועבדה בעבודות ניקיון ונתנה שיעורי עזר בפיזיקה.
קדם רצתה להרחיב את הידע שלה ופנתה ללימודי כימיה פיזיקלית. חריצותה והתעניינותה בנושא משכו את תשומת לבו של המורה לפיזיקה, אלכסנדר בראלי, והוא צירף אותה לחוג מורי הפיזיקה. שם החליטה קדם שמקומה באוניברסיטה. קדם התכוננה לבחינות הכניסה לאוניברסיטה העברית, שהיוו גם תחרות נושאת פרס כספי. קדם עברה את הבחינות בהצלחה וזכתה בפרס–28 לא"י – סכום שהספיק למימון לימודיה ולכיסוי חלקי של הוצאות המחיה. בשנת הלימודים הראשונה שלה באוניברסיטה העברית בירושלים, הצטרפה קדם לארגון "ההגנה", ועשתה קורס מפקדי כיתות.
קדם סיימה את לימודי התואר ראשון והשני באוניברסיטה העברית בירושלים. במקביל לסיום לימודיה הצטרפה קדם לחיל המדע במסגרת "ההגנה", ושירתה תחת פיקודו של פרופ' אהרן קציר. בזמן המצור על ירושלים, קדם הייתה אחראית על קבוצת הנשים שהכינה זיקוקים ומוקשים.
תרומתה המחקרית
לאחר שירותה בחיל המדע, הצטרפה קדם למחלקה לחקר פולימרים במכון ויצמן למדע. קבוצת המחקר אליה השתייכה, בראשות אהרון קציר, עסקה באותה עת בחקר מקרומולקולות וחלבונים. מטרת המחקר הייתה הבנת הקשר בין תכונות המקרומולקולות והשפעתן על החלבון, אך תוצאותיו עתידות היו להשליך על יישומה של כימיה פיזיקלית על תהליכים המתרחשים באורגניזמים חיים. עבודתם נערכה במשותף עם קבוצות מחקר מהולנד. בשנת 1958 עבדה קדם באוניברסיטת ליידן שבהולנד בחקר ממברנות. במחקר זה בדקה את הקשר שבין תגובה כימית לבין תנועה בין ממברנות ויצירת אנרגיה.
על-גלגול
צורת התפתחות זו נהוגה לרוב בחרקים טפיליים, כאשר צורת הזחל הראשונה נועדה להקל על הזחל למצוא את הפונדקאי.
אורה קדם
תרומתה המחקרית
במהלך חיפוש חומרים למחקר משותף לה ולקציר, נתקלה קדם בספר על פיזיולוגיה של צמחים, בו תוארו ניסויים שונים. קדם קישרה בין הניסויים מהספר עם תאוריה על ממברנות. היא כתבה מאמרים על הובלה דרך ממברנות ביולוגיות ולפיתוח תאוריה מתמטית שאפשרה תכנון ניסויים בקרומים הביולוגיים וחישוב תוצאותיהם של ניסויים אלו. בעבור פיתוח התאוריה והמחקר, קיבלו קדם וקציר את פרס ישראל למדעי הטבע לשנת 1961. בשנת 1964 שהתה קדם בבית החולים הכללי של מסצ'וסטס והצטרפה למחקר בנושא הקשר בין מים לבין מטבוליזם ביצורים חיים. במחקר זה ואחרים נוכחה שמערכות הגוף הנחקרות, של יצורים חיים, אינן שונות בתחום זה ממערכות אחרות. בשלהי שנות השישים החלה קדם להתעניין בתחום התפלת המים.
על-גלגול
קבוצות בהם קיים על-גלגול
גם אצל הבריומאים ישנו דמיון במבנה הזחל לעל-גלגול אך המבנה שונה.
אורה קדם
תרומתה המחקרית
עבודתה בתחום התפלת המים הייתה חלוצית. בשנת 1967 הזמין אותה פרופ' ישראל דוסטרובסקי, לקריה למחקר גרעיני, לביצוע פרויקט להפרדת מתכות. בשנת 1970 מונתה קדם לפרופסורית מן המניין במכון ויצמן. בשנת 1972, עם שובה משנת שבתון בבזל, ועל רקע מותו של פרופ' אהרן קציר, התבקשה קדם להמשיך את חקר הממברנות במכון ויצמן. בשנת 1973, ייסדה קדם את המחלקה לחקר ממברנות (לימים המחלקה לכימיה ביולוגית) במכון ויצמן ועמדה בראשה.
קדם וד"ר רנה בלוך הקימו את חברת Research Products Rehovot (לימים Membrane Products) לפיתוח ממברנות להתפלת מי ים. בשנת 1976 קדם מונתה למנהלת המדעית של החברה. לאחר פרישתה ממכון ויצמן הצטרפה קדם לסגל אוניברסיטת בן-גוריון, תחילה כיועצת ולאחר מכן, בשנים 1995–2003 היא שימשה כראש המחלקה להתפלה וטיפול במים באוניברסיטה.
השיטות שפיתחה קדם בתחום התפלת המים סייעו לישראל להתמודד עם המחסור התמידי במים שפירים.
תחנת דלובוי צנטר
תחנת דלובוי צנטר (ברוסית: Деловой центр) היא תחנת הרכבת התחתית של מוסקבה בקו סולנצבסקאיה.
התחנה קשורה במעבר עם תחנת "ויסטובצ'נאיה" של קו פיליובסקאיה, ותחנת "דלובוי צנטר" של קו הטבעת הגדול.
תחנת דלובוי צנטר נפתחה ב-31 בינואר 2014, והיא ממוקמת במוסקבה סיטי שברובע פרסננסקי.
התחנה נסגרה ב-24 בפברואר 2018 עקב עבודות בנייה במטרו, ונפתחה מחדש ב-12 בדצמבר 2020.
מגווי
מגווי (בבורמזית: မကွေးမြို့) היא עיר הבירה של מחוז מגווי במיאנמר, וממוקמת על גדות הנהר איראוואד (Irawad). פגודת מיאטלון, הממוקמת בצפון העיר על גדות נהר איראווד, מהווה נקודת ציון עירונית חשובה במגווי. אזור מגווי מפורסם בגידולי שומשום וסוגים רבים של אגוזים. זוהי גם העיר השנייה בגודלה במחוז מגווי. נמל התעופה מגווי שוכן ממזרח לעיר. העיר מהווה מרכז כלכלי אזורי לתעשיות שונות ובהם נפט ועץ.
היסטוריה
לפי מפקד האוכלוסין של 1953, אוכלוסיית מגווי מנתה 1,327. על פי מפקד האוכלוסין של 2014, אוכלוסיית העיר מונה 289,247.
מכשפת מטבח
מכשפת מטבח היא בובה הנפוצה בצפון ומרכז אירופה, בעיקר בסקנדינביה. לבובה דמות של מכשפה, והיא נתלית במטבח הבית בהתאם לאמונה הטפלה כי היא תביא מזל טוב למטבח – תמנע את גלישת החלב או שריפת המאכלים ותוודא כי הבצק יתפח – או תגרש רוחות רעות.
לא ידוע מקורו המדויק של המנהג. יש הסבורים שמקורו בגרמניה ויש הסבורים שמקורו בסקנדינביה.
דוגמה לקדמותו של המנהג ניתן לראות בצוואה משנת 1599 משרופשייר שבאנגליה. צוואה זו, של אדם בשם ג'ון קרודגינגטון, מציינת כי ירושתו כוללת "מכשפת מטבח אחת" ("one witche in the kytchyn").
שחייה באולימפיאדת ריו דה ז'ניירו (2016)
אולימפיאדת ריו דה ז'ניירו (2016) נערכה בריו דה ז'ניירו, ברזיל. תחרויות השחייה במסגרת המשחקים האולימפיים נערכו בין ה-6 באוגוסט ל-13 באוגוסט 2016 במרכז ספורט המים, ותחרויות השחייה במים פתוחים נערכו ב-15 וב-16 באוגוסט 2016, בפורט קופקבנה. מספר סוגי תחרויות השחייה באולימפיאדה זו היה 34 (17 לנשים ו-17 לגברים).
שיאי עולם
8 שיאי עולם חדשים נקבעו בתחרויות השחייה, 5 לנשים ו-3 לגברים. נוסף לכך, נקבעו 14 שיאים אולימפיים חדשים, 10 לנשים ו-4 לגברים.
נשים
(*) שחייניות ששחו רק בשלב המוקדמות וזכו אף הן במדליות
גברים
(*) שחיינים ששחו רק בשלב המוקדמות וזכו אף הם במדליות
נקסוס 9
נקסוס 9 (באנגלית: Nexus 9) הוא מחשב לוח מסדרת גוגל נקסוס אשר פותח במשותף על ידי גוגל ו-HTC. המכשיר מריץ את מערכת ההפעלה Android Lollipop 5.0.
הנקסוס 9 הוכרז ב-15 באוקטובר 2014 יחד עם הנקסוס 6. ניתן היה לרכוש אותו החל מה-17 באוקטובר באותה השנה והוא שוחרר באופן רשמי ב-3 בנובמבר.
מפרט טכני
המכשיר בעל מסך 8.9 אינץ' ברזולוציית QHD 1536x2048 ומעבד Nividia Tegra K1 כפול ליבות 64 ביט במהירות שעון של 2.3GHz, זיכרון RAM בנפח של 2GB, מצלמה אחורית 8 מגה פיקסל ברזולוציית 1080p בעל פלאש לד אחד והתמקדות אוטומטית. בנוסף מצלמה קדמית 1.6 מגה פיקסל ברזולוציית 720p. המכשיר זמין בשתי גרסאות של נפח אחסון, 16GB ו-32GB.
בתחום התוכנה, הנקסוס 9 הוא המכשיר הראשון שמריץ את מערכת ההפעלה Android Lollipop 5.0.
אפורימק
נהר האַפּוּרימָק (בספרדית: Río Apurímac) הוא המקור המרוחק ביותר לנהר האמזונס.
גאוגרפיה
מקור נהר האפורימק הוא במים המגיעים מהקרחון שבפסגת נבאדו מיסמי, הר בגובה 5,597 מטרים הנמצא במחוז ארקיפה שבפרו. תחילתו בשרשרת ההרים שבדרום-מערב פרו, 10 ק"מ מהכפר קאיומה, ופחות מ-160 ק"מ מחוף האוקיינוס השקט.
הנהר זורם בעיקר בצפון-מערב קוסקו, בתוך ערוץ בעומק 3,000 מטרים, כפול מעומקו של הגרנד קניון בארצות הברית. מתוך ששת הניסיונות לעבור את הנהר לכל אורכו, רק שניים צלחו.
לאחר 730 ק"מ, נהר האפורימק מתחבר עם נהר מנטארו והופך לנהר אנה. לאחר מכן הוא מתחבר אל נהר פרניה ומשם לנהר טמבו. כאשר הטמבו מתחבר עם נהר אורובמבה, הם הופכים לנהר אוקיאלי, הנשפך לנהר האמזונס. ניתן להגיע אל נהר האפורימק בדרך צרה והררית, בנסיעה מהעיר קוסקו.
הנהר הוא אתר מצוין לרפטינג בדרגות 3 עד 5.
ריאל סוסיאדד
ריאל סוסיֶאדד דה פוטבול (בספרדית: Real Sociedad de Fútbol, אגודת כדורגל מלכותית) הוא מועדון כדורגל ספרדי מן העיר סן סבסטיאן שבחבל הבסקים. המועדון, שנחנך ב-17 בספטמבר 1909, משחק בלה ליגה ברציפות מעונת. האצטדיון הביתי של הקבוצה הוא אצטדיון אנואטה, המכיל 39,500 מקומות. הקבוצה זכתה פעמיים באליפות, שלוש פעמים בגביע המלך הספרדי והגיעה לגמר הגביע חמש פעמים נוספות.
היסטוריה
הכדורגל הגיע לסן סבסטיאן עם הגעתם של סטודנטים ופועלים מבריטניה בתחילת המאה ה-20, שהקימו ב-1904 את "מועדון הפנאי של סן סבסטיאן" והתחרו בגביע המלך הספרדי שנה לאחר מכן. באותה שנה הוקם "מועדון הכדורגל סן סבסטיאן", כאגודה נפרדת של המועדון. ב-1909, כשהוגשה בקשה להשתתף בגביע המלך, בעיות בירוקרטיה אילצו את המועדון להתחרות בתור "מועדון רוכבי האופניים של סן סבסטיאן". המועדון זכה בתואר לאחר ניצחון 1–3 על אספניול בגמר. לבסוף "מועדון הכדורגל סוסיאדד" הוקם בספטמבר 1909.
ב-1910 התחרו המועדונים הספרדיים בשני מפעלי גביע מקבילים, וסוסיאדד השתתפה בגביע UECF, בשם Vasconia de San Sebastian. באותה שנה בחר המלך אלפונסו ה-13, שסן סבסטיאן הייתה בירת הקיץ שלו, לפרוש את חסותו על המועדון, וכך נוסף ה-Real (מלכותי) לשם המועדון - מועדון הכדורגל ריאל סוסיאדד.
סוסיאדד הייתה מבין מייסדות הליגה הספרדית ב-1928, כשאת עונת הבכורה של הליגה היא מסיימת במקום ה-4, ושחקן הקבוצה פרנסיסקו ביאנזובס זכה במלכות השערים. שם הקבוצה שונה ל-Donostia Club de Futbol ב-1931 עם עליית הרפובליקה הספרדית השנייה, אך שונה חזרה לריאל סוסיאדד לאחר מלחמת האזרחים הספרדית. הקבוצה שיחקה לסירוגין בין הליגה הבכירה וליגת המשנה, כשבמהלך שנות ה-40 היא החליפה ליגות לא פחות מ-7 פעמים.
שנות התשעים עמדו בסימן נסיגה של הקבוצה ומיקום שלה בעיקר במרכז הטבלה ובתחתית הטבלה של הליגה הספרדית. אף על פי שבקבוצה שיחקו בסוף שנות התשעים זרים מוכשרים כמו הרוסי ולרי קרפין והסרבי דרקו קובצ'ביץ' הקבוצה לא הצליחה לשחזר את ימי תהילתה.
בעונת 2002–2003, לאחר שבילתה מספר עונות רצופות בתחתית מונה למאמן הקבוצה הצרפתי ריינלד דניו שזכה שנתיים לפני כן באליפות צרפת עם נאנט. דניו החזיר לקבוצה את קובצ'ביץ' וקרפין שעזבו אותה כמה שנים לפני כן וכן את השוער ההולנדי סנדר ווסטרוולד מליברפול. אלו הצטרפו לחלוץ הטורקי ניהאט קהבצ'י ושחקן הבית צ'אבי אלונסו לעונת שיא במהלכה הובילה הקבוצה את הליגה החל מפתיחת העונה ועד מחזורי הסיום. רק רצף ניצחונות של ריאל מדריד במחזורי הסיום מנעו מריאל סוסיאדד זכייה באליפות והקבוצה נאלצה להסתפק במקום השני.
בסיום עונת 2006/07, אחרי 39 שנים ברציפות בליגה הראשונה, נשרה סוסיאדד לליגה השנייה. סוסיאדד הייתה על סף עלייה לליגה הראשונה כבר בעונתה הראשונה בליגת המשנה אך סיימה במקום הרביעי. בסיום עונת 2009/10 חזרה סוסיאדד לליגה הראשונה אחרי 3 שנות היעדרות.
בסיום עונת 2012/13 סיימה במקום הרביעי שהקנה לה כרטיס למוקדמות ליגת האלופות. צמד ניצחונות על ליון הצרפתית בפתיחת עונת 2013/14 העניק לסוסיאדד כרטיס לשלב הבתים של ליגת האלופות בפעם השנייה בתולדותיה. סוסיאדד סיימה אחרונה את שלב הבתים אחרי מנצ'סטר יונייטד, באייר לברקוזן ושחטאר דונצק. את העונה סיימה סוסיאדד במקום השביעי שהקנה לקבוצה כרטיס למוקדמות הליגה האירופאית. סוסיאדד לא הצליחה להעפיל לשלב הבתים של הליגה האירופאית אחרי הפסד כפול לקרסנודאר.
את עונת 2014/2015, סיימה סוסיאדד במקום ה-12 כאשר ניצחה בסך הכול 11 משחקי ליגה. סוסיאדד לא צלחה להעפיל לליגה האירופית גם בעונה שלאחר מכן כשסיימה במקום ה-9 בלה ליגה.
בסיום עונת 2016/2017, סיימה סוסיאדד במקום ה-6 אשר הקנה לה כרטיס למוקדמות הליגה האירופית ולאחר שלוש שנות בצורת הצליחה לשוב למסגרות אירופיות. בעונת 2017/2018 של הליגה האירופית, הוגרלה סוסיאדד בבית י"ב יחד עם זניט סנקט פטרבורג, רוזנבורג ווארדאר סקופיה. סוסיאדד סיימה את שלב הבתים במקום השני לאחר שניצחה ארבעה משחקים מתוך שישה והעפילה לשלב 32 הגדולות. בשלב 32 הגדולות הודחה סוסיאדד על ידי רד בול זלצבורג האוסטרית כשהפסידה 3–4 בסיכום שני המשחקים. בסוף אותה עונה סיימה סוסיאדד במקום ה-11 בלה ליגה וכשלה להעפיל למסגרת אירופית לעונה הבאה. גם בעונת 2018/2019, כשלה סוסיאדד להעפיל למסגרת אירופית כשסיימה במקום התשיעי, כאשר היא מסיימת כמנצחת רק ב-11 משחקי ליגה.
ב-3 באפריל 2021 זכתה סוסיאדד בתואר הראשון שלה מזה 34 שנה, כשניצחה את אתלטיק בילבאו 1-0 בדרבי הבסקי במסגרת גמר גביע המלך לשנת 2020 (גמר שנדחה כמעט בשנה כדי לאפשר לצופים להגיע לאצטדיון בשל הגבלות מגפת הקורונה אך ההגבלות נמשכו גם ב-2021 ולכן המשחק נערך ללא קהל).
בעונת 2022/2023 סיימה הקבוצה במקום הרביעי בלה ליגה והעפילה בפעם השלישית לליגת האלופות.
סגל הקבוצה
נכון ל-16 בספטמבר 2022
(קפטן)
(קפטן שני)
(בהשאלה מר.ב. לייפציג)
רחל בן ארי
רחל בן ארי (בר רב האי) (נולדה ב-24 במרץ 1957) היא עורכת דין ישראלית, בין השנים 2008 ל-2014 כיהנה כנציגת לשכת עורכי הדין בוועדה לבחירת שופטים. בין השנים 2002 ל-2011 כיהנה כראש ועד מחוז חיפה של לשכת עורכי הדין בישראל. בן ארי היא האישה הראשונה שכיהנה בתפקיד זה.
ביוגרפיה
בן ארי, ילידת חיפה, היא דור שלישי למשפחת משפטנים ופעילי ציבור חיפאית. סבה, עוה"ד דוד בר-רב-האי, היה חבר כנסת מטעם מפא"י מהכנסת הראשונה ועד הכנסת החמישית. סבא מצד אמה, צבי בוטקובסקי, היה ממייסדי חדרה ופעיל במוסדות היישוב. אביה עוה"ד מאיר בר רב האי היה שנים רבות חבר מועצת העיר חיפה. אחד השותפים במשרד בר רב האי היה תיאודור אור, שלימים התמנה לשופט בבית המשפט העליון.
בן ארי סיימה את בית הספר הריאלי העברי בחיפה בשנת 1975 והיא בוגרת הפקולטה למשפטים שבאוניברסיטת תל אביב. עם סיום לימודיה התמחתה בבית המשפט המחוזי בתל אביב אצל השופט מרדכי בן דרור, ועם תום התמחותה חזרה לעיר חיפה והצטרפה למשרד עורכי הדין המשפחתי. בשנת 1998 הקימה משרד משלה, ביחד עם עורך הדין אדם פיש. בשנת 2002 נבחרה לראשונה לראשות ועד מחוז חיפה של לשכת עורכי-הדין, ובשנת 2007 שבה ונבחרה לתפקיד זה ברוב גדול.
משרד רחל בן ארי, אדם פיש ושות', שהיא עומדת בראשו, אותו הקימה לצד עו"ד אדם פיש, הוא אחד הגדולים בעיר חיפה. המשרד מתמחה בתחומי משפט שונים, משפט מנהלי, דיני תכנון ובנייה, דיני עבודה, משפט מסחרי, ליטיגציה ועוד. המשרד משמש כיועץ משפטי למרבית מוסדות החינוך הגדולים בארץ, ובין היתר מייצג במשך עשרות רבות של שנים, ועד עצם היום הזה, את הטכניון, האוניברסיטה הפתוחה, המכללה האקדמית תל-חי ועוד.
בן ארי היא פעילת ציבור מזה שנים רבות, אף עוד קודם לתפקידה הנוכחי בלשכת עורכי-הדין. היא נמנית עם מייסדי מרכז השופט חיים כהן, בעבר עמדה בראש סניף חיפה של האגודה לזכויות האזרח ומשרדה מספק באופן שוטף שירותי פרו בונו (ללא תשלום) בתיקים עקרוניים.
בדצמבר 2008 נבחרה על ידי המועצה הארצית של לשכת עורכי-הדין לכהן בועדה למינוי שופטים. בשנת 2011, מונתה בן ארי פעם נוספת לנציגת לשכת עורכי הדין לוועדה, וזאת תוך כדי סערה ציבורית רחבה בקשר לוועדה זו, ובצד ניסיון של ח"כים להשפיע ולקבוע מי יהיו נציגי לשכת עורכי הדין בוועדה.
שוק חג המולד
שוק חג המולד (גרמנית: Weihnachtsmarkt או Christkindlmarkt) הוא שוק המתקיים מדי שנה בתקופת הציפייה, השבועות טרם חג המולד, בגרמניה, באוסטריה, בשווייץ ובאזורים אחרים דוברי גרמנית. תופעות של גלובליזציה ומסחור גרמו לכך שלעיתים נפתחים שוקי חג מולד גם מחוץ לאזורים אלו. השוק מתקיים בכיכרות מרכזיות בערים ובעיירות ובאופן מסורתי נמכרים בו צורכי החג, מתנות ומאכלים ייחודיים לחג. בנוסף, מתקיימים בשוק מופעים שונים, בעיקר כאלה בעלי קשר לסיפור הולדת ישו. שוקי חג מולד, שקמו מצורך מעשי (לספק צרכים ייחודיים לתקופת החג), הפכו לחלק ממנהגי התקופה שלפני חג המולד. מרבית שוקי חג המולד סגורים בחג המולד עצמו.
שוק חג מולד טיפוסי מורכב ממספר רב של דוכנים על רחובות או כיכרות היישוב, במקרים רבים בכיכר או ברחובות שהיו בעבר מרכז היישוב. הדוכנים מציעים מבחר מוצרי חג לממכר:
שורשיהם של שוקי חג המולד בימי הביניים המאוחרים. שוק חג המולד של דרזדן, ה-Dresdner Striezelmarkt, נחשב לאחד העתיקים בגרמניה וקיים תיעוד על פעילותו מ-1434 ואילך. כיום, שוקי חג מולד פופולריים נמצאים בנירנברג, בדרזדן ובשטוטגרט ומושכים 2–3 מיליון מבקרים בשנה. שוקי חג המולד בברלין מושכים אף הם מספר דומה של מבקרים.
היינריך קזימיר הראשון, רוזן נסאו-דיאץ
היינריך קזימיר הראשון, רוזן נסאו-דיאץ (בגרמנית: Heinrich Casimir I. von Nassau-Diez; 21 בינואר 1612 – 13 ביולי 1640), היה רוזן נסאו-דיאץ וסטאדהאודר של פריסלנד, חרונינגן ודרנתה.
ביוגרפיה
היינריך קזימיר נולד ב-21 בינואר 1612 בארנהם, לארנסט קזימיר הראשון, רוזן נסאו-דיאץ וסופיה הדוויג מבראונשווייג-לינבורג, בתם של היינריך יוליוס, דוכס בראונשווייג-לינבורג ואליזבת מדנמרק, דוכסית בראונשווייג. בשנת 1632 נהרג אביו במהלך המצור על רורמונד, והיינריך קזימיר ירש את נחלותיו ותאריו. ב-12 ביולי 1640 נפצע היינריך קזימיר בקרב הולסט ומת למחרת. מאחר שלא היו לו ילדים, אחיו וילהלם פרידריך ירש את נחלותיו ותאריו.
כנס ירושלים
כנס ירושלים הוא כנס הנערך מדי שנה במלון קראון פלזה ירושלים על ידי העיתון בשבע וערוץ 7. הכנס מספק במה לדיונים בנושאים אקטואליים וערכיים אשר על סדר היום בציבור הדתי ובישראל בכלל. במסגרת הכנס מעניקים מארגניו את "פרס ירושלים". מנהל כנס ירושלים הוא דודו סעדה.
הכנס השני
כנס ירושלים השני התקיים בין ה-28 ל-30 במרץ 2005. נשיא הכנס היה נתן שרנסקי. זכו בפרס ירושלים: האגודה לזכות הציבור לדעת, מכללת אמונה, מכון לב והרב ישראל מאיר לאו.
הכנס השלישי
הכנס התקיים ב-20 וב-21 במרץ 2006. בין המשתתפים היו: יעקב עמידרור, הרב ישראל מאיר לאו, דן מרגלית, נתן שרנסקי, אליעזר שביד, אבי רביצקי, הרב רא"ם הכהן, הרב אליעזר מלמד, הרב בני אלון, דניאל בן סימון, עודד טירה, בנימין נתניהו, אפי איתם, הרב אליקים לבנון, יוסי פלד, אלי ישי, הרב יובל שרלו, עוזי דיין, צבי הנדל, זבולון אורלב, ניר ברקת ואבי בן בסט.
הוענק פרס ירושלים לגילה קצב, מרדכי סובול, שמואל ריפמן, משה מושקוביץ, עמנואל מורנו, למתיישבי גוש קטיף, ארווינג וצ'רנה מוסקוויץ. למדענים יאיר לוי, יעקב נר-דוד, ד"ר אביטל שורקי, למעגלי צדק, שבי ציון ולבית הספר לקולנוע מעלה.
הכנס הרביעי
הכנס הרביעי נפתח על ידי בנימין נתניהו. בין המשתתפים היו: בן דרור ימיני, ישראל מאיר לאו, יובל שטייניץ, אפי איתם, שאול משעל, מרדכי קידר, אורי אריאל, יפתח רון טל, עמנואל שילה, זאב בוים.
הוענק פרס ירושלים באותה שנה לרב חיים סבתו ולמתי דן, מנהל עמותת עטרת כהנים, דוד בארי מעמותת אלע"ד וניסן חקשורי ממעלה הזיתים.
הכנס השישי
הכנס השישי התקיים בין ה-26 ל-28 בינואר 2009. בין המשתתפים היו: בוגי יעלון, פרופ' יעקב נאמן, הרב שמואל אליהו, זבולון אורלב, אורי שטרוזמן, אריאל אטיאס, דן מרידור, ישראל אומן, נתן שרנסקי, סילבן שלום, שלמה אבינרי, דני אילון, יובל שטייניץ, עוזי דיין, עוזי ארד, גלעד ארדן, אופיר פינס, יעקב כץ, ציפי לבני, ניר ברקת ובנימין נתניהו.
הוענק פרס ירושלים באותה שנה לשמואל בירנבוים, מנכ"ל חברת הבניה משהב, לד"ר אריה מורגנשטרן, למשק אחיה ולארגון פעמונים.
הכנס השביעי
הכנס השביעי התקיים בין ה-15 ל-17 בפברואר 2010. בין המשתתפים היו: משה יעלון, פרופ' יעקב נאמן, נתן שרנסקי, בנימין נתניהו, ציפי חוטובלי, אבי דיכטר, אריה אלדד, בני בגין, אורי אריאל, אביגדור קהלני, זבולון אורלב, אלי ישי, ציפי לבני, רונן שובל, אורי אליצור, יעקב עמידרור, אפי איתם, דניאל הרשקוביץ ואבישי ברוורמן.
הוענק פרס ירושלים באותה שנה לאורי לוברני, שהיה שגריר ישראל באירן בשנים 1971–1979.
הכנס השמיני
הכנס השמיני התקיים בין ה-15 ל-16 במרץ 2011 ובין משתתפיו היו: הרב ישראל וייס - הרב הצבאי הראשי לשעבר, מר מוטי שקלאר – מנכ"ל רשות השידור, גדעון סער – שר החינוך, ניר ברקת - ראש העיר ירושלים, תא"ל אבי בניהו – דובר צה"ל, ישראל כץ – שר התחבורה והבטיחות בדרכים, עו"ד אוריאל לין – יו"ר הרשות הלאומית לבטיחות בדרכים, השר אריאל אטיאס - שר הבינוי והשיכון, אייל גבאי - מנכ"ל משרד ראש הממשלה.
הכנס ה-15
הכנס ה-15 התקיים בין התאריכים 12–13 בפברואר 2018 ובין משתתפיו היו נשיא המדינה - ראובן ריבלין, הרב שלמה עמאר, איילת שקד, ציפי חוטובלי, יריב לוין, אורי אריאל, נפתלי בנט, זאב אלקין, יואב גלנט, יולי אדלשטיין, ניר ברקת, אבי גבאי, יאיר לפיד, שמעון ריקלין, מוטי אלמוז.
הכנס נפתח בנאומו של הנשיא ריבלין, שלאחר מכן קיים "ריאיון פתוח" עם עמית סגל. הכנס כלל שבעה מושבים, ביניהם חולקו "פרסי ירושלים". אות "יקיר הריבונות" ניתן לחיים כץ, בני אלון ואורית סטרוק. המושב האחרון עסק בנושא "השתלבות חרדים במקצועות טכנולוגיים".
הכנס ה-18
הכנס ה-18 התקיים בין התאריכים 14-15 במרץ 2021 ובין משתתפיו היו ראש ממשלת ישראל בנימין נתניהו, נשיא המדינה ראובן ריבלין, יולי אדלשטיין, רוני גמזו אופיר אקוניס, יריב לוין, גילה גמליאל, משה ליאון, אליקים רובינשטיין ופרופ' יהודה דנון.
במושב הפתיחה נשאו דברים הנשיא ריבלין וראש הממשלה נתניהו. במסגרת הכנס הוענק "פרס ירושלים" למנכל"י קופת החולים על התמודדותם עם משבר הקורונה. ,
הכנס ה-19
הכנס ה-19 התקיים בין התאריכים 7-8 בפברואר 2022 ובין משתתפיו היו ח"כ בצלאל סמוטריץ', מבקר המדינה מתניהו אנגלמן, מפקד גל"צ בדימוס שמעון אלקבץ, ראש המוסד בדימוס יוסי כהן, שרת הפנים איילת שקד, פרופ' טליה איינהורן, עו"ד ציון אמיר, ופרופ' שמחה גולדין
במושב הפתיחה נשאו דברים הנשיא יצחק הרצוג וראש עיריית ירושלים משה ליאון. את הכנס חתם נאומו של יו"ר האופוזיציה בנימין נתניהו. במסגרת הכנס הוענקו (בין היתר) "פרס ירושלים לחסד" לארגון חסדי נעמי, ו"פרס ירושלים לחיזוק ההתיישבות" לרמי לוי על רשת שיווק השקמה הפועלת ברחבי התיישבות ביהודה ושומרון.
מיזוג אוויר
מיזוג אוויר היא מערכת שנועדה לשפר את הנוחות האקלימית של אלו המאכלסים חלל כלשהו, או את תנאי העבודה של ציוד. כל מערכת אוורור, חימום וקירור המשמשת למטרה זו יכולה להיות מוגדרת כמערכת מיזוג אוויר או כמערכת בקרת אקלים. הקירור מבוצע על ידי משאבת חום או על ידי התאיידות של מים. החימום מבוצע גם הוא על ידי משאבת חום או על ידי הסקה.
היסטוריה
המדען והממציא הבריטי מייקל פאראדיי גילה כי דחיסה והפיכה לנוזל של גז מסוים יכולה לצנן את האוויר כאשר מאפשרים לאמוניה נוזלית להתאדות. הראשון ליישם רעיון זה היה ג'ון גורי, רופא מאפלצ׳יקולה שבמדינת פלורידה בארצות הברית שבשנת 1842 יצר מכונה שהשיבה רוח על פני דלי של קרח, כדי לצנן חדרי חולים בהם שכבו חולי מלריה וקדחת צהובה. גורי רשם פטנט על ההמצאה, אך אחרי מותו של המממן העיקרי שלו בשנת 1851 לא הצליח גורי למצוא מממן מתאים להמשך פיתוח ההמצאה, שסבלה מדליפות ומפעולה לא אחידה. גורי האשים בכישלונו את פרדריק טיודור, "מלך הקרח" במדינה. לפי כותבת הביוגרפיה שלו, ויוויאן מ. שרלוק, סבר גורי כי טיודור הפעיל מסע השמצות נגדו. מסקנתו הסופית ביחס להמצאה, עם זאת, הייתה כי היא "הקדימה את צורכי המדינה". גורי מת בשנת 1855 ועמו שקעה גם המצאתו.
מערכות מיזוג אוויר עבור מוסדות רפואיים או עבור מוסדות ציבוריים החלו להיווצר בסוף המאה התשע עשרה. אחד היישומים הראשונים של טכנולוגית מיזוג האוויר נוצר על ידי המהנדס אלפרד וולף מהובוקן שבמדינת ניו ג'רזי, שיצר בשנת 1902 מערכת המספקת צינון וחימום לבורסה בניו יורק.
באותה שנה יצר ויליס קרייר מערכת מיזוג אוויר עבור בית דפוס גדול בברוקלין שבניו יורק. המערכת של קרייר סייעה גם בהשגת טמפרטורה נמוכה, וגם בהורדת רמת הלחות, כדי למנוע עיוותים בצורת הנייר ובמריחת הדיו בעת ההדפסה. מעט מאוחר יותר, בשנת 1906 ניסה סטיוארט וו. קריימר משרלוט שבצפון קרולינה למצוא דרכים להורדת הלחות באוויר במפעל הטקסטיל שלו. קריימר שילב שליטה בלחות ואוורור כדי לבקר את רמת הלחות והחום במפעל. קריימר היה גם זה שלו מיוחסת טביעת המונח "מיזוג אוויר", שבה השתמש ברישום הפטנט שלו, כדי להבחין את המונח מ"מיזוג מים" שהיה הליך מקובל במפעלי טקסטיל.
מערכות מיזוג האוויר המודרניות הראשונות – הראשונה בהן היא זו שהותקנה בבית החולים רויאל ויקטוריה בבלפסט שבצפון אירלנד בשנת 1915 – השתמשו בסוגים שונים של גזים רעילים כמו אמוניה וכלורומתאן, שגרמו לתאונות קטלניות כאשר דלפו. המהנדס האמריקני תומאס מידג'לי היה הראשון (1928) שעשה שימוש בגז הפריאון, שהתברר כבטוח יותר לשימוש. כיום, בגלל נזקי הפריאון לשכבת האוזון מופחת השימוש בו בהדרגה ובמקומו משתמשים ב-R-410A, תערובת כמעט אזיאוטרופית של הגזים מתאן דו-פלואורי ואתאן חמש-פלואורי, הנפוצה בשם המסחרי "פיורון" (Puron). אלא שגז זה תורם יותר להתחממות כדור הארץ מאשר הפריאון.
השימוש במיזוג אוויר במערכות ביתיות החל רק בסוף שנות הארבעים ובתחילת שנות החמישים.
יישומי מערכות מיזוג אוויר
ישנם שני סוגים עיקריים של יישומי מערכות מיזוג אוויר. הראשון, המכונה יישום נוחות מכוון להציע טמפרטורה אחידה, נוחה לבני אדם, בתוך שטח סגור, בלי קשר לטמפרטורה החיצונית. הטענות לפיהן מערכות מיזוג אוויר מגבירות את פוריות העבודה שנויות במחלוקת (חלק מהחוקרים סבורים כי השינוי נובע מאפקט הות'ורן), אך מערכות מיזוג אוויר פותרות את אחת הבעיות העיקריות הקשורות ב"תכנון עומק" של בניינים, באפשרן בניית בניינים רחבים יותר וגבוהים יותר. מיזוג האוויר מאפשר אוורור ואספקת אוויר צח לחללים פנימיים ולחדרים בקומות גבוהות, בהן השימוש באוורור טבעי באמצעות רוח אינו אפשרי בגלל מהירות הרוח.
יישום אחר של מערכות מיזוג מכונה יישום תהליך וייעדו לספק סביבה המתאימה לקיום תהליכים מסוימים התובעים סביבה בטמפרטורה אחידה, כמו חדרי ניתוח בבתי חולים, תהליכי "חדר נקי" בייצור תרופות או שבבים אלקטרוניים, מתקנים במעבדות, מיזוג אוויר במטוסים, חדרי שרתים ועוד.
עקרון הפעולה
עקרון הפעולה שעליו מבוססת פעולת המזגן נובע מעקרונות התרמודינמיקה, לפיהם בין היתר, הפיכת נוזל לגז (הרתחה) כרוכה בהשקעת אנרגיה והפיכת גז לנוזל (עיבוי) משחררת אנרגיה. אנרגיה זו בדרך כלל מבוטאת בצורה של חום.
החום הדרוש לשינוי מצב הצבירה מכונה גם "חום כמוס" מאחר שבתהליך שינוי מצב הצבירה (המבוצע בלחץ קבוע) אין שינוי בטמפרטורה. על פי משוואת קלאוזיוס-קלפרון, הטמפרטורה בה מתרחש שינוי מצב הצבירה (מנוזל לגז או מגז לנוזל) תלויה בלחץ. כך בדרך כלל הגדלת הלחץ תעלה את טמפרטורת הרתיחה של החומר ואילו הקטנתו תוריד את טמפרטורת הרתיחה.
המבנה הסטנדרטי הוא:
תהליך הקירור של המזגן מבוצע באמצעות הרתחה (איוד) של נוזל בלחץ נמוך. המאייד הוא מחליף חום. מאיידים מטיפוס התפשטות ישירה (Direct expansion) מורכבים מצינורות שבתוכם מוזרם קרר, במצב הצבירה הנוזלי בלחץ נמוך. כאשר הלחץ נמוך, נמוכה גם הטמפרטורה שבה מתרחש שינוי מצב הצבירה. מחוץ לצינורות מוזרם אוויר מהחדר ומים. לצינורות מחוברות צלעות לצורך הגדלת השטח ושיפור מעבר החום. הנוזל בתוך הצינורות סופח חום מהאוויר המוזרם על פני הדפנות החיצוניות של הצינורות והופך לגז. האוויר מהחדר, המוזרם על פני הצינורות, מעביר חום לנוזל שרותח ועקב כך מתקרר.
במאיידים מוצפים (flooded) זורם הקרר מחוץ לצינורות, ואילו בתוך הצינורות זורמים מים או אוויר. המים מוסרים חום לקרר וכך הם מתקררים. המים המקוררים מסופקים ליחידת-קצה (יחידת טיפול באוויר, יחידת מפוח נחשון או יחידת Air water) שבה סליל קירור נוסף, שמשמש כמחליף חום בין האוויר המטופל למים המקוררים.
פעולת החימום במזגן מתבצעת על ידי הפיכת כיוון זרימת הגז במערכת כך שהחלק הפנימי של המזגן הופך למעבה והחלק החיצוני הופך למאייד, כך שהמזגן סופח חום מבחוץ במקום מתוך החדר.
כאשר המזגן עובד על חימום בחורף, צינורות היחידה החיצונית מתקררים מהיותם מאייד במצב זה, בטמפרטורות חוץ הנמוכות מ-5 מעלות צלזיוס וכן לחות גבוהה, עלולה להתרחש קפיאה של צינורות היחידה החיצונית, שעלולה להפריע לזרימת האוויר דרך הצינורות, וכתוצאה מכך לשבש את פעולת החימום וכן להרוס את המדחס. כדי להתמודד עם הבעיה המזגן במצב כזה עובר בחזרה למצב קירור למשך מספר דקות, כאשר כל המאווררים של שתי היחידות שלו לא עובדים, כדי לאפשר ליחידה החיצונית להפשיר ולמנוע כניסת אוויר קר לחדר, שעלול להיות לא נעים בחורף.
מסיבה זו, מזגנים לא נפוצים במדינות בעלות אקלים קר כמו אירופה, וכן בארצות הברית ששם משתמשים במערכות שבקיץ מתפקדות כמזגן ובחורף מתפקדות כהסקה מרכזית (מוכר גם בשם HVAC, ראשי תיבות של Heating, Ventilation, and Air Conditioning).
עוצמת המזגן
עוצמת המזגן נמדדת ביחידות BTU (British Thermal Units). יחידת BTU אחת, השווה ל-1,055 ג'אול, היא כמות האנרגיה הדרושה לחימום פאונד אחד של מים (בערך 0.45 קילוגרם) לטמפרטורה של מעלת פרנהייט אחת (בערך 0.56 מעלות צלזיוס). את עוצמת הקירור של מזגנים מקובל לציין ביחידות של BTU לשעה (אם כי הנוהג הנפוץ והמטעה הוא לקרוא לכך רק "BTU"). כאשר מדובר במזגנים, טון קירור אחד שווה ל-12,000 BTU.
כדי לחשב את יעילות המזגן, מחלקים את כמות ה-BTU לשעה שהמזגן מפיק בהספק החשמלי שהוא צורך. לדוגמה: למזגן שמפיק 18,000 BTU לשעה ושצורך 2,250 ואט תהיה יעילות של 8 EER (Energy Efficiency Ratio).
מדד אחר ליעילות המזגן הוא: COP - Coefficient Of Performance, אשר מחושב בצורה דומה, כאשר עוצמת המזגן נתונה ביחידות ואט.
ניתן להמיר את היעילות מ-EER ל-COP באמצעות חלוקה ב-3.413. לדוגמה מזגן בעל יעילות של 8 EER הוא למעשה בעל יעילות של 2.34 COP.
יש להבדיל בין יעילות אנרגטית שגבוהה מ-1, לבין יעילות תרמית שאינה יכולה להיות גבוהה מ-1. ההבדל הוא שהיעילות האנרגטית לוקחת בחשבון רק את החלל הממוזג, אולם בתהליך כולו גם יש מעבר חום בין החלל אל החוץ (המעבה פולט החוצה).
בישראל נפוץ למדוד את עוצמת המזגן בכוח סוס, אולם זוהי טעות.
מזגן בתפוקה משתנה
מזגן בתפוקה משתנה (dc inverter air conditioner) הוא מזגן אוויר שביחידת המדחס שלו מנוע הפועל בזרם ישר במהירות משתנה.
כאשר משנים מהירות במנוע רגיל, הפועל בזרם חילופין מתקבל גם שינוי בכוח המנוע. לכן מנוע כזה אינו מתאים להפעלת מזגן במהירות משתנה - שימוש בו יגרום למנוע להיעצר בעת הורדת מהירות. מנוע עדיף להפעלת מזגן במהירות משתנה הוא מנוע בזרם ישר. במנוע כזה ניתן להוריד מהירות ועדיין לשמור על כוח שיספיק להפעלת מדחס המזגן. הפעלת מזגן בתפוקה משתנה מאפשרת עבודה רציפה של המזגן כאשר בשלב ההדלקה של המזגן המנוע מסתובב במהירות גבוהה. לאחר שהמזגן הגיע לטמפרטורה הרצויה המנוע יוריד מהירות, אך ישמור על מהירות נמוכה ומתאימה לצורכי המשתמש. במזגן רגיל המדחס נעצר עד אשר תעלה הטמפרטורה במספר מעלות ואז שוב פועל בעוצמה גבוהה.
למרות הטענה של היצרנים שמזגנים בתפוקה משתנה חוסכים עד 30-50% בצריכת חשמל, אין כל הוכחה שמזגן בתפוקה משתנה יותר חסכני באנרגיה לעומת מזגן רגיל, גם אם שניהם מכוונים לאותה טמפרטורה, ובפרט כאשר הבידוד התרמי של החדר הוא מושלם. במצב כזה במזגן רגיל, המדחס רוב הזמן לא יעבוד כאשר במזגן בתפוקה משתנה הוא יעבוד כל הזמן בתפוקה נמוכה ובכך יבזבז חשמל שמזגן רגיל לא היה מבזבז.
מצנן אוויר
מצנן אוויר הוא מכשיר חשמלי מזרים אוויר דרך רפידות הספוגות במים. בתנאי אקלים חמים ויבשים, מצנן האוויר עשוי לקרר מאוד. מצנן אוויר גורם לאוויר להיות לח יותר, בניגוד למזגן שמייבש את האוויר בקירור.
מצנני אוויר נוטים להרגיש כאילו הם אינם מקררים בזמנים של לחות גבוהה, כאשר אין הרבה אוויר יבש שאיתו יכולים המצננים לפעול בכדי להפוך את האוויר לקריר ככל האפשר לדיירי המגורים. שלא כמו סוגים אחרים של מזגנים, מצנני אוויר מסתמכים על כך שהאוויר החיצוני ינתב דרך רפידות קרירות יותר שמקררות את האוויר לפני שהוא מגיע לפנים הבית באמצעות מערכת צינורות האוויר שלו. יש לאפשר לאוויר החיצוני המקורר לסלק את האוויר החם יותר בתוך הבית החוצה דרך דלת פתוחה או חלון.
קירור ברוח
לפני המצאת המזגן המודרני, נעשה שימוש באדריכלות ייעודית עבור קירור מבנים באזורים חמים ויבשים.
דוגמה לכך היא מגדל רוח, ארובה חיצונית צמודה למבנה אשר מקורה באיראן.
מאחר ואופן הפעולה תלוי באקלים ותנאים מקומיים, לא כל השיטות מתאימות בכל מקום, ויש להתאים את התכנון לגיאוגרפיה.
קאטוומן
קאטוומן (באנגלית: Catwoman, "אשת החתול") היא דמות בדיונית של אנטי-גיבורה המופיעה בחוברות הקומיקס באטמן ביקום DC קומיקס. הדמות הופיעה לראשונה בחוברת Batman #1 מאביב 1940, ונוצרה על ידי הכותב ביל פינגר והמאייר בוב קיין. היא הגנבת המוצלחת ביותר בגות'אם סיטי. לאורך השנים ניהלה מערכת יחסים לא עקבית עם באטמן.
קאטוומן היא האלטר אגו של סלינה קייל, צעירה בעלת עבר בעייתי שכלל אב שתיין ואלים, אמא אובדנית ועבריינות נוער, ואשר גדלה וחונכה ברחובות העיר גות'אם סיטי כגנבת. היא מקבלת השראה מבאטמן ומחליטה לרכוש מיומנויות לחימה ואיגרוף מדמויות כטד גרנט, עוטה על עצמה חליפת עור בעלת מאפייני חתול, ופועלת לפי קוד מוסרי משלה שלעיתים מציב אותה בעמדת הגיבורה והנבלה גם יחד.
קאטוומן נחשבת לגנבת מקצוענית וניחנת בכישוריי אקרובטיקה. היא נלחמת בעזרת שוט וטפרים על כפפותיה ובעלת מיומנויות לחימה גבוהות.
דמותה של קאטוומן מדורגת במקום ה-20 ברשימת מאה גיבורי-העל הגדולים, לפי אתר IGN, בעוד שברשימת מאה נבלי-העל הגדולים היא מדורגת במקום ה-11 ובמקום ה-51 ברשימת מאה הנבלים הגדולים בכל הזמנים לפי מגזין Wizard. את דמותה מגלמות בסרטי הלייב אקשן "באטמן חוזר" ו"עלייתו של האביר האפל" השחקניות מישל פייפר ואן האת'וויי, בהתאמה.
יצירת הדמות
בוב קיין המאייר לקח השראה למראה של קאטוומן מהשחקניות ג'ין הארלו והדי לאמאר וגם מבת דודתו רות סטיל. קיין והכותב פינגר רצו דמות של נבלית סקסית שתהיה מעניינת גם לקוראות ותוכל לשמש כאהובה פוטנציאלית לבאטמן. בסופו של דבר הם יצרו את סלינה קייל - מעין נבלית "ידידותית". תחילה נקראה "החתולה" והייתה מפורסמת בקרב פושעי גות'אם בתור גנבת מקצוענית, המסכה והשם קאטוומן הגיעו בשלב מאוחר יותר. קאטוומן הייתה שונה מנבלים דוגמת הג'וקר - היא ביצעה פשעים אבל אף פעם לא ביצעה מעשי הרג ורשע. הכותבים גם החליטו שתהיה מושא עניינו הרומנטי של באטמן ופיתחו ביניהם מערכת יחסים בה הוא מנסה כל הזמן לגרום לה להיות טובה. על הבחירה בחתול כאות זיהוי עם הדמות קיין אמר שהוא מחשיב חתולים כ"סוג של ניגוד לעטלף".
הסרט "אישה חתול"
הסרט "אישה חתול" הופץ על ידי האחים וורנר ב-2004, והוא מבוסס באופן רופף על הקומיקס המקורי. בסרט זה, הגיבורה נהפכת לקאטוומן לאחר שהיא ניצלת מטביעה על ידי חתול מאו מצרי. את קאטוומן מגלמת השחקנית האלי ברי. הסרט זכה לביקורות שליליות ביותר ואף זכה במספר פרסי "פטל הזהב", פרס השמור לסרטים גרועים ביותר.
בסרט "באטמן חוזר"
בסרט באטמן חוזר גילמה את סלינה קייל השחקנית מישל פייפר. בסרט סלינה מתוארת כמזכירה מתוסכלת ובודדה העובדת עבור איש העסקים המושחת מקס שרק. היא נהפכת ל"קאטוומן" אחרי ששרק משליך אותה מבניין וחתולי רחוב מצילים אותה. היא תופרת לעצמה חליפת חתול מוויניל ויוצאת לפרוק את תסכוליה ברחבי גות'אם סיטי. היא מפתחת יחסי אהבה-שנאה עם באטמן וברוס ויין, והשניים מתעמתים מספר פעמים. במהלך הסרט מתוארת קאטוומן כלוחמת חושנית, זריזה ומוכשרת ששורדת באורח נס מספר רב של תאונות קטלניות וניסיונות רצח.
בסרט "עלייתו של האביר האפל"
בסרט עלייתו של האביר האפל מגלמת את סלינה קייל השחקנית אן האת'וויי. בהתחלה היא עובדת עבור דאגט וביין במטרה להשיג תוכנה שתמחוק את רישומיה הפליליים מכל מאגר מידע בעולם ותאפשר לה לרדת מהמכ"ם של המשטרה והאינטרפול. היא מתוארת כגנבת ולוחמת כשרונית במיוחד. היא בוגדת בבאטמן מספר פעמים אך הוא עדיין מאמין בה. בסופו של דבר, אמון זה משתלם וסלינה מסייעת לבאטמן להציל את העיר ומתאהבת בו.
בסדרה "גותהאם"
בסדרת הלייב אקשן גותהאם מגלמת את סלינה קייל הצעירה השחקנית כרמן ביקונדובה.
בסרט "קאטוון - על הכוונת"
אנימציית אקשן בדיונית בה אשת החתול מדובבת בשפה האנגלית על ידי השחקנית אליזבת גיליס כשקאטוומן מנסה לגנוב תכשיט יקר ערך, היא מגלה שהיא על הכוונת של קונסורציום עברייני רב עוצמה, ומנגד, גם האינטרפול ובאטוומן יוצאים למרדף אחריה.
בסרט "באטמן" מ-2022
בסרט באטמן מ-2022, קאטוומן מגולמת על ידי זואי קרביץ. היא עובדת כמלצרית במועדון הלילה "טרקלין הקרחון" שנמצא בבעלות המאפיונר קרמין פלקונה ומנוהל על ידי אוסוולד "הפינגווין" קובלפוט. במהלך הסרט היא מסייעת לבאטמן בחקירתו וניסיונו לגלות מה מסתתר מאחורי רמזיו של איש החידות החושפים פרשת שחיתות בה מעורב פלקונה, בו סלינה שואפת לנקום.
רוואנשיזם
רוואנשיזם (מצרפתית: Revanchisme) הוא מושג הקיים בפוליטיקה האירופאית מאז 1871 ומבטא שאיפות של עמים או מדינות להשיב לאחור תוצאות של מלחמות שהביאו לאבדן טריטוריות.
השבת מחוזות המחלוקת לידי צרפת, בהתאם לסעיף 51 שבחוזה ורסאי משנת 1919, היה אקורד הסיום של הרבנשיזם הצרפתי, אך פתח את הדלת לרבנשיזם חדש, הרבנשיזם הגרמני, שהיה בין הגורמים למלחמת העולם השנייה.
גם פירוקה של האימפריה האוסטרו-הונגרית והקמת מדינות לאום, שכללו מיעוטים הונגריים, הביאו להופעת הרבנשיזם ההונגרי, ששאף להשיב טריטוריות אלה לניהול הונגרי. פירוק חבלים מרומניה הגדולה, בתקופה שקדמה למלחמת העולם השנייה, הביא להופעת הרבנשיזם הרומני, בעיקר כלפי צפון טרנסילבניה, שעברה לידי ההונגרים בהתאם לתכתיב וינה, אך גם כלפי ברית המועצות, שהשתלטה על בסרביה וצפון בוקובינה.
מגדלי המים (בני עי"ש)
מגדלי המים בבני עי"ש הם צמד מגדלי מים, בתחום היישוב בני עי"ש שהוקמו, בתקופת המנדט, על ידי הבריטים על מנת לספק מים למחנה צבאי ששכן בסמוך. המבנה הוגדר כאתר מורשת על ידי המועצה לשימור אתרי מורשת בישראל ומיועד להכיל את מוזיאון היישוב.
ההיסטוריה של האתר
עם תחילת מלחמת העולם השנייה החלו הבריטים לחזק את מערך הכוחות שלהם בארץ ולהרחיב ולבנות מחנות צבאיים. אחד המחנות שנבנו השתרע על השטח שנמצא כיום בין היישוב בני עי"ש ליישוב ביצרון. מחנה זה נבנה ב-1941 על ידי יחידה פולנית (שהייתה חלק מהצבא הבריטי) על גבעה שהתנשאה כ-70 מטר מעל פני הים בקרבת שדה התעופה חצור. בראש הגבעה, ברום של 85 מטר מעל פני הים, הוקמו 2 מגדלי מים שסיפקו מים למחנה. עם סיום המלחמה החלה בריטניה לצמצם את צבאה במזרח התיכון וסגרה בסיסים צבאיים וביניהם גם הבסיס בבני עי"ש עד פינוי כל הבסיסים עם סיום המנדט. עם התרחבות ההתיישבות באזור נהרסו, בהדרגה, מבני המחנה עד שנותרו רק שני המגדלים. המגדלים הוגדרו כאתר מורשת אך תקופה ארוכה הוזנחו עד החלטת המועצה המקומית לפתח פארק בסביבת המגדלים ולהקים במגדלים עצמם מוזיאון לתולדות היישוב.
תיאור המבנה
הבריטים השתמשו בדגם המגדלים בבני עי"ש במספר מחנות נוסף כמו בכפר טרומן ובגבעה 69. דגם זה מתאפיין בברכת בטון עגולה בנויה על קיר תמיכה. החלל שבבסיס המגדל שימש למערכות המים לתחזוקת המגדלים והציוד. המגדלים הוזנו מבאר קרובה והם הזינו את המחנות בגרביטציה. על דופן המגדלים ניתן לראות מתקני ברזל שהחזיקו את צנורות המים. המגדלים עצמם נבנו על יסודות בטון שעובי חלקם החשוף הוא כמטר. בחזית מגדלי המים נראים בסיסים למשאבות מים שכנראה שימשו להזנת הבריכות.
אן וילסון
אן דסטין וילסון (באנגלית: Ann Dustin Wilson; נולדה ב-19 ביוני 1950) היא מוזיקאית אמריקאית, הידוע בעיקר בתור הסולנית וכותבת השירים של להקת הרוק הכבד הארט. וילסון נמנית ברשימת "זמרי הרוק הכבד הטובים של כל הזמנים" של המגזין  Hit Parader משנת 2006. לווילסון טווח קולי "סופרן דרמטי".
תחילת דרכה
וילסון נולדה בסן דייגו, קליפורניה. אביה היה רב-סרן בבמארינס. בשל הקריירה הצבאית של אביה, המשפחה עברה בתדירות גבוהה. הם חיו בסמוך למתקני צבא אמריקאים בפנמה וטאיוואן לפני שהתיישבו בסיאטל, וושינגטון, בשנות ה-1960 המוקדמות. כדי לשמור על תחושה של בית בכל מקום בעולם, המשפחה פנתה למוזיקה. "ביום ראשון היה לנו פנקייק ואופרה," סיפרה אחותה ננסי וילסון. "אבא שלי היה מנצח בסלון. היינו מגבירות את הווליום עד הסוף ועפות על המוזיקה. היה שם הכל, החל ממוזיקה קלאסית, ועד ריי צ'ארלס, ג'ודי גרלנד, פגי לי, בוסה נובה, ומוזיקה אלקטרונית ניסיונית מוקדמת".
ב-1968, וילסון סיימה את לימודי התיכון. היא הייתה נערה ביישנית בשל גמגום שסבלה ממנו, אז היא ביקשה להגשים את עצמה בתחום המוזיקה. בתחילת שנות ה-1970 היא הצטרפה להקה מקומית, White Heart, אשר שינתה את שמה להוקוס פוקוס, ואז ב-1974, להארט.
קריירה
ב-1973, אחותה הצעירה ננסי הצטרפה להארט, והלהקה עברה לקנדה. הם הקליטו את האלבום הראשון שלהם Dreamboat Annie בוונקובר ב-1975; הוא יצא בארצות הברית ב-1976, והסינגל "Crazy on You" הגיע למספר 35 על במצעד האמריקאי. ב-1977, יצא האלבום Little Queen, וב-1978,  Dog & Butterfly. ב-1992, וילסון הופיעה ב-EP של אליס בשרשראות, Sap, בו היא שרה בשירים "Brother" ו-"Am I Inside". ב-1993, הזמר ליין סטיילי מאליס אין צ'יינס תרם בשירתו לשיר "Ring Them Bells", קאבר לשירו של בוב דילן שיצא באלבום של הארט Desire Walks On. בנוסף, הבסיסט של אליס אין צ'יינס מייק אינז והגיטריסט סקוט אולסן הופיעו באלבום החי של הארט מ-2003 Alive in Seattle.
האחיות וילסון פתחו בסיאטל אולפן הקלטות, Bad Animals, באמצע שנות ה-1990. הן יצרו להקה מן צד, The Lovemongers, אשר ביצעה ב-1992 את השיר "The Battle of Evermore" בפסקול של סרטו של קמרון קרואו (שהיה אז בעלה של ננסי) Singles, ולאחר מכן הוציאה EP בן ארבעה שירים. אלבום הבכורה של The Lovemongers Whirlygig יצא ב-1997.
וילסון הצטרפה למפיק המוזיקלי אלן פרסונס ב-2001 בסיבוב המחווה למוזיקה של הביטלס, A Walk Down Abbey Road.
ב-2006, וילסון התחילה להקליט את אלבום הסולו הראשון שלה, Hope & Glory, שהופק על ידי בן מינק, ויצא ב-11 בספטמבר 2007. Hope & Glory כולל הופעות אורח של אלטון ג'ון, קיי די לאנג, אליסון קראוס, גרטשן וילסון, שון קולווין, רופוס ויינרייט, ווינונה ג'אד, ודיאנה קרטר. גם אחותה ננסי השתתפה. שלושה סינגלים יצאו מתוך הפרויקט, "Little Problems, Little Lies", "Isolation", ו-"Immigrant Song". באותה שנה, אן וננסי היו על הבמה בסדרה של הופעות בלאס וגאס.
הגרסה של השיר "Immigrant Song" של לד זפלין ב-Hope & Glory, נרשם כמס' 9 בין השירים המנוגנים ביותר בפודקאסט של שנת 2007.
ב-13 ביולי 2015, וילסון הודיעה על סיבוב הופעות סולו, The Ann Wilson Thing, אשר החל ב-21 בספטמבר. היא הוציאה את ה-EP הראשון מהסיבוב, ''The Ann Wilson Thing! – #1'', בפורמט דיגיטלי ב-18 בספטמבר.
בספטמבר 2016, יצא ה-EP השני מתוך סיבוב ההופעות, ווילסון ערכה מיני-סיבוב בפלורידה בתמיכה להוצאת האלבום.
ב-12 באוקטובר 2017, יצא סרטה הראשון של וילסון, 'ann wilson / in focus'. הוא כולל ראיון שנערך בביתה של וילסון על ידי כריס קיין, יחד עם עשרים שירים בהופעות חיות מאותה השנה.
ב-3 באוגוסט 2018 יצא הסינגל “You Don’t Own Me”, הסינגל השני אלבום הסולו האחרון של וילסון, Immortal, אשר יצא ב-14 בספטמבר 2018. האלבום כולל עשר רצועות שהן על תקן מחוות להשפעות המוזיקליות שלה ולחברים שנפטרו, ואשר המוזיקה שלהם ממשיכה לחיות.
חיים אישיים
במהלך שנות ה-1970, וילסון הייתה במערכת יחסים עם מייקל פישר, המנהל של הארט, בעוד ננסי הייתה ביחסים עם הגיטריסט המוביל רוג'ר פישר, אחיו הצעיר. ב-1979, היחסים הסתיימו.
וילסון אימצה את בתה מארי ב-1991 ואת בנה דסטין בשנת 1998.
כילדה, וילסון היה קורבן לבריונות בשל עודף משקל. היא חשפה את ההיסטוריה האישית שלה בשנות ה-197, ובמהלך שנות ה-1980 המוקדמות הייתה מרעיבה את עצמה ונוטלת כדורי דיאטה כדי להישאר רזה. אך כשהלהקה עשתה קאמבק באמצע שנות ה-1980, וילסון עלתה באופן משמעותי במשקלה. מחשש שהסולנית של הארט תפגע בתדמית הלהקה, מנהלים מחברת התקליטים התחילו להפעיל עליה לחץ לרזות. בקליפים, השתמשו בזוויות מצלמה ובבגדים שנועדו למזער את ממדיה, ושמו דגש גדול יותר על אחותה ננסי, שהייתה רזה ממנה. וילסון התחילה לסבול מהתקפי חרדה בעקבות המתח הנפשי שהייתה מצויה בו והפרסום השלילי שמסביב למשקלה. היא עברה ניתוח לקיצור הקיבה בינואר 2002 אחרי מה שהיא מכנה "קרב לאורך כל חיי" עם המשקל.
בנובמבר 2009, אן התמוטטה. אחותה ליוותה אותה לרופא, שבישר לה שהיא פיתחה בעיות בכבד כתוצאה משתיית אלכוהול. בעוד שהפסיקה להשתמש בסמים בעת לידתה של בתה, היא הגבירה את השתייה שלה; ננסי, בני המשפחה, וחברי הצוות היו מודאגים מזה זמן מה, ותכננו להתעמת איתה בנושא השתייה, ואפילו דאגו לפסק זמן בלוח ההופעות שלה כדי לאפשר לה טיפול. אך וילסון בסופו של דבר השיגה טיפול בעצמה. באוטוביוגרפיה של הלהקה שיצא ב-2012, וילסון חשפה את מאבקי העבר שלה עם קוקאין ואלכוהוליזם. לדבריה, היא פיכחת מאז 2009.
וילסון נישאה לדין וטר באפריל 2015. השניים יצאו זמן קצר בשנות ה-1980, והציתו מחדש את היחסים כעבור שנים רבות.
אייפד אייר 2
אייפד אייר 2 (בתעתיק לעברית: אייפד אייר 2) הוא הטאבלט השישי בסדרת האייפדים של אפל והשני בסדרת אייפד אייר. המכשיר הוכרז לצד האייפד מיני 3 ב-16 באוקטובר 2014. המכשיר כולל שיפורים רבים כמו המעבד Apple A8X, מצלמת 8 מגה פיקסל, עובי דקיק של 6.1 מ"מ וכן חיישן ה-Touch ID.
חומרה
האייפד אייר 2 כולל מסך 9.7 אינץ' ברזולוציית הרטינה של אפל, עם צפיפות פיקסלים של 326ppi; מסך האייפד אייר 2 הוא ביחס של 4:3, ובדומה למכשירי האייפד בשנתיים האחרונות, גם אצלו הוצרה המסגרת לעומת האייפדים הישנים יותר. המכשיר מריץ את מערכת ההפעלה iOS 10.0.1 של אפל. למכשיר מעבד בשם Apple A8X, שמשתמש בארכיטקטורת 64 ביט ומהווה גרסה משודרגת ל-A8 הקיים באייפון 6 ואייפון 6 פלוס. המצלמה שודרגה לרזולוציית 8 מגה פיקסל, ניתן לצלם בהילוך איטי (220 פריימים לשנייה), עם שיפור קטן של הוספת אפשרות של צילום רצף. מצלמתו הקדמית נשארה ברזולוציית 1.2 מגה פיקסל. סוללת האייפד אייר 2 מספיקה לעד עשר שעות עבודה, בדומה לשאר דורות האייפדים. בדומה למכשירים מהשנה שעברה, אפל החליטה להשתמש באייפד החדש בשני רמקולים סטראופוניים. המכשיר כולל בנוסף את חיישן טביעות האצבע Touch ID ועוביו של המכשיר דקיק ועומד על 6.1 מ"מ, דק ב-18 אחוז מקודמו. הוא מגיע בצבעים שחור, זהב ולבן.
מבנה ליגות הכדורגל בגרמניה
שיטת ליגות הכדורגל בגרמניה, מתייחסת לשיטת הליגות המקושרות באופן היררכי לכדורגל בגרמניה, שבעונת 2016/17 כללה 2,235 ליגות, 13 רמות ו-31,645 מועדונים, שבהן כל החטיבות קשורות יחדיו על ידי עקרון העלייה והירידה. שלוש הרמות המקצועניות המובילות מכילות חטיבה אחת כל אחת. מתחת לזה, לרמות החצי-מקצועניות והחובבניות יש חטיבות מקבילות יותר בהדרגה, שכל אחת מכסה אזורים גאוגרפיים קטנים יותר. קבוצות שמסיימות בראש החטיבה שלהן בסוף כל עונה יכולות לעלות גבוה יותר בפירמידה, בעוד אלו שמסיימות בתחתית ירדו ליגה. לכן, בתיאוריה, ייתכן שאפילו מועדון החובבים המקומי הקטן ביותר יעלה לפסגת הפירמידה ויהפוך לאלוף גרמניה בכדורגל יום אחד. מספר הקבוצות שעלו וירדו בין החטיבות משתנה, והעלייה לדרגים העליונים של הפירמידה מותנית בדרך כלל בעמידה בקריטריונים נוספים, בעיקר בנוגע למתקנים וכספים מתאימים.
מבנה
מערכת ליגת הכדורגל הגרמנית מתנהלת בסמכות השיפוט של פדרציית הכדורגל הגרמנית והגוף המקצועי שלה ליגת הכדורגל הגרמנית, יחד עם חמש ההתאחדויות האזוריות שלה ו-21 ההתאחדויות המדינתיות שלהן.
החל מרמה 5, החטיבות השונות של חובבים מלאים מנוהלות בדרך כלל על ידי 21 האגודות המדינתיות. עבור התאחדות הכדורגל של צפון מזרח גרמניה והתאחדות הכדורגל האזורית הדרום-מערבית, שני הגופים האזוריים עדיין מנהלים את החטיבות ברמה 5 שבתחום השיפוט שלהם, ולכן הפירמידות של ההתאחדויות החברות במדינה שלהם מתחילות ברמה 6.
טופוגרפיה של הטרור
טופוגרפיה של הטרור (בגרמנית: Topographie des Terrors) הוא מוזיאון פתוח הממוקם במרכז ברלין בירת גרמניה. המוזיאון ממוקם ב (Niederkirchnerstraße) במקום בו עמד בעבר, המשרד הראשי לביטחון הרייך של הגסטפו וה-SS בין השנים 1933–1945, בתקופת השלטון הנאצי.
היסטוריה
המבנה נהרס בהפצצות בעלות הברית בראשית 1945 ושרידי המבנה נהרסו זמן קצר לאחר המלחמה. במקום בו היה ממוקם המבנה, עבר הגבול בין החלק האמריקאי לחלק הסובייטי, ולימים הגבול בין ברלין המזרחית וברלין המערבית - בשל כך עברה במקום חומת ברלין ששרידיה עדיין ניצבים באתר.
בשנת 1987 נערכו חפירות ראשונות באתר, כחלק מחגיגות ה-750 להקמת העיר ברלין, והתגלו המרתפים של הבניין בהם הוחזקו, עונו והוצאו להורג אסירים פוליטיים על ידי הגסטפו וה-SS. החפירות בוצעו בשיתוף פעולה בין היסטוריונים וחוקרים ממזרח וממערב גרמניה, ובעקבות החפירות הוצגה תערוכה אודותיהן ואודות פעילות הארגונים הן בגרמניה המערבית והן בגרמניה המזרחית בשנת 1989.
בשנת 1992, שנתיים לאחר איחוד גרמניה, הוקמה קרן לתחזוקת האתר, ובשנה שלאחר מכן יזמה הקרן תחרות אדריכלים לתכנון והקמת מוזיאון של קבע במקום. תוכניתו של האדריכל פטר צומטור זכתה בתחרות, אולם בשל בעיות מימון הופסקה הקמת המבנה לאחר הקמת שלדו. שלד הבטון של המבנה נהרס בשנת 2004, ותוכנית חדשה הוצעה בשנת 2007.
המוזיאון מתעד את פעולותיהם של הגסטפו ואת ה-SS, וכן מתאר את משפטי נירנברג. המבקרים באתר יכולים בין היתר לשמוע הקלטות מהמשפטים.
בשנים 2008 ו-2009 נבנה במתחם המוזאון הפתוח בנין חדש שהחליף את המיצג הפתוח במיצג סגור. המוזיאון החדש נפתח ב-2010 ובו צילומים והסברים על שלטון הטרור בגרמניה בשנים 1933–1945. הכניסה למוזיאון חפשית.
יחסי לבנון–סוריה
יחסי לבנון–סוריה הם היחסים הדיפלומטיים הרשמיים שבין הרפובליקה הלבנונית לבין הרפובליקה הערבית הסורית, אשר כוננו רק בשנת 2008, לאחר שבשאר אל-אסד החליט להכיר בריבונותה של לבנון, בעקבות נסיגת הכוחות הסוריים מלבנון בשנת 2005. שתי המדינות חברות הן בליגה הערבית והן ב-G77.
סוריה הגדולה תחת השלטון העות'מאני
סוריה הגדולה, כפי שהייתה מכונה בתקופת שלטון האימפריה העות'מאנית, הייתה מורכבת מסוריה, לבנון, ישראל וירדן של ימינו. בשנות ה-30 של המאה ה-19 יכלו האירופים לסחור עם סוריה הגדולה דרך עיר הנמל המשגשגת של ביירות. תחת האימפריה העות'מאנית, אזור הר הלבנון נהנה מאוטונומיה פוליטית, עקב הבידוד הגאוגרפי שלו. בעוד שהר הלבנון נהנה מעצמאות זו ממרכז השלטון העות'מאני, המשיכו ערים סוריות ביחסים פוליטיים קרובים עם איסטנבול. עם זאת, פקידים עות'מאניים עדיין נאלצו להסתמך על האליטות המקומיות לצורך יישום המדיניות. מיעוטים דתיים מסוימים בתוך האימפריה העות'מאנית, ובהם הדרוזים והנוצרים המרונים, עברו להר הלבנון בשל הבידוד שלו. לעדות אלו היה כוח פוליטי, ואבראהים פאשא דחק בביטול מיסים מיוחדים על יהודים ונוצרים, ובכך העלה עליו את רוגזם של הדרוזים.
בתקופת שלטונם של המצרים הושלם המהפך הדמוגרפי באוכלוסיית ההר מבחינת הרכב העדות: המרונים אשר היו מיעוט נהפכו לרוב גדול.
עם התחלת ההתקוממות נגד השלטון המצרי, החליט השליט המצרי, אבראהים פאשא, לבצע גיוס חובה בהר-הלבנון. הדרוזים אשר סירבו להיענות לגיוס החובה, נכנעו לאחר שאבראהים פאשא ו-18,000 מחייליו פרקו אותם מנשקם. 1,500 איש מהדרוזים המורדים התגייסו. המרונים לא חויבו בגיוס חובה בזכות חסות צרפת עליהם. צרפת התערבה לטובתם מפני שראתה בהם עוגן להגברת השפעתה באזור (צרפת עצמה משכה בחוטים רבים מכפי הנראה. תוך כדי סיפוק אבק שרפה לאבראהים פאשא, היא זאת שעודדה את המרד מלכתחילה בתקווה כי אבראהים פאשא לא יעמוד לו וכך תוכל צרפת לסייע לו אף יותר ולהעצים את שליטתה בלבנון שכבר הייתה ברובה מרונית). בעקבות מהלך זה נותרו הדרוזים חסרי חסות ונשק.
לאחר מכן, עם התעוררות המרד הדרוזי הראשון בג'בל דרוז, התנדבו המרונים לעזור לאבראהים פאשא בדיכוי המרד, וחיילים מרונים נשלחו לאזור.
כאשר חזרו החיילים המרונים להר התהפך הגלגל: הדרוזים אשר היוו עד כה את האיום העיקרי על המרונים, משום שהיו בעלי נשק, נשארו בעקבות המרד באבראהים פאשא בהר-הלבנון, חסרי נשק. בכך איבדו את כוח ההרתעה שלהם. המרונים לעומתם, האיכרים הפשוטים והמאוימים, החזיקו לפתע בנשק. המצב גרם למרונים להבין את העוצמה שצברו והשינוי שנוצרה מעתה במעמדם. כך נוצרה ההזדמנות והאפשרות לתת ביטוי גם למרירות הסוציאלית בהר-הלבנון.
המצב החדש שהתהווה הביא, כאמור, למרירות בקרב התושבים המרונים כלפי חוץ, אך במהרה התלכדו הכוחות כנגד אבראהים פאשא ובעל בריתו, אמיר ההר, בשיר השני, אלה ביקשו לקחת את הנשק גם מהמרונים בעקבות ההתרעות מפני פלישה של חמש מעצמות אירופה (רוסיה, פרוסיה, אוסטריה, צרפת ובריטניה) לסוריה. הסיבה להתלכדות המהירה הייתה אי-רצונם של שני הצדדים להתגייס לצבא אבראהים פאשא. פעולה שהייתה צפויה להידרש מהם, מצדו של השליט, אילו פלשו המעצמות.
ברור היה כי הדרוזים (ושאר משפחות השייח'ים) אשר שלטו עד כה ירצו לחזור ולשלוט, אך המרונים התנגדו. הם חשו בהתעצמותם הן מבחינה מספרית והן מבחינת הפוליטיקה הבין-עדתית (במיוחד בזכות תמיכת צרפת ואוסטריה בהם).
פתרונות ביניים רבים נמצאו לכאורה מתאימים לסיפוק המאווים של כל הצדדים, אך רק מעטים יצאו לפועל. במציאות, רוב הפתרונות - שנוסו אחד לאחד - היו בעייתיים, כל פתרון ביקש לצאת מנקודת המוצא של הפתרון הקודם, להרחיבו ולשפרו. כך התגבשה בשלבים, צורת שלטון מיוחדת המסמלת את השינויים והתמורות המהותיים ביחסי העוצמה הדמוגרפית בהר-הלבנון, באותה עת.
אטול פאלמירה
אטול פאלמירה (באנגלית: Palmyra Atoll היינו אטול תדמור) הוא אי בלתי מיושב בשטח 12 קמ"ר הנמצא בצפון האוקיינוס השקט, כאחד מאיי הקו הצפוני. האי מצוי צפונית לאי קיריבטי.
יחסי לבנון–סוריה
סוריה הגדולה תחת השלטון העות'מאני
בשנים 1840–1843, מעט לאחר נסיגתו של אבראהים פאשא מאזור הר הלבנון חלה תמורה גדולה ביחסים בין הדרוזים והמרונים בהר הלבנון ונוצר מתח רב בשטח. על מנת להפיג מתח זה ולהסדיר שלטון בהר ניסח הנסיך האוסטרי, מטרניך, בשנת 1843, במסגרת מאמציה של אוסטריה להשיג שליטה בלבנון, הסדר ייחודי. מטרניך ביקש למנות שני קַאִימַקַאמים (שליטי נפה) שיהיו כפופים לואלי של צידון: אחד מרוני, האמיר חיידר אבו למע, מבית אבו אל-למע (משפחת נכבדים שהתגוררה בלבנון מאז תחילת האלף השני והתנצרה), שישלוט בקאימקאמיה נוצרית. והשני דרוזי, האמיר אחמד ארסלאן, מבית ארסלאן (בית ארסאלאן, בית נכבדים, הוא צאצא לבית תנוך, השליטים הראשונים בלבנון. למעשה הם הגלגול הנוכחי לפלג היזבקי), שישלוט בקאימקאמיה דרוזית.